Jethro Tull

Οι Jethro Tull είναι βρετανικό progressive rock συγκρότημα, το οποίο σχηματίστηκε το 1967 στο Μπλάκπουλ της Αγγλίας. Μόνιμο μέλος, συνθέτης και τραγουδιστής του συγκροτήματος από την ίδρυση τους μέχρι σήμερα είναι ο Ίαν Άντερσον.
Οι Jethro Tull έχουν κυκλοφορήσει 21 στούντιο άλμπουμ, εκ των οποίων δύο ανέβηκαν στην κορυφή των αμερικανικών τσαρτ και ένα στα αντίστοιχα βρετανικά, ενώ 16 δίσκοι τους έχουν βραβευθεί ως χρυσοί ή πλατινένιοι.

Βιογραφία
Τα πρώτα χρόνια
Το 1967, το συγκρότημα του Ίαν Άντερσον, John Evan Band μετακόμισε από το Μπλάκπουλ στο Λούτον.The John Evan Band - Live '66 - Collecting Jethro Tull Μετά από ένα μικρό χρονικό διάστημα, τα περισσότερα μέλη του επταμελούς σχήματος αποχώρησαν αφήνοντας μόνο τον Άντερσον και τον μπασίστα Γκλεν Κόρνικ. Μετά την προσθήκη του κιθαρίστα Μικ Άμπρααμς και του ντράμερ Κλάιβ Μπάνκερ, το συγκρότημα μετονομάστηκε σε Jethro Tull, όνομα του πρωτοπόρου γεωργού του 18ου αιώνα.BBC - History - Historic Figures: Jethro Tull (1674 - 1741) Λίγο αργότερα, υπέγραψαν συμβόλαιο με την εταιρεία "Chrysalis" και κυκλοφόρησαν το πρώτο τους σινγκλ με τίτλο "Sunshine Day" σε παραγωγή του Ντέρεκ Λώρενς, στις 16 Φεβρουαρίου 1968.Jethro Tull - Sunshine day - YouTube

Το πρώτο τους άλμπουμ με τίτλο "This Was" κυκλοφόρησε τον Οκτώβριο του 1968 ανεβαίνοντας στο # 10 των βρετανικών τσαρτ.This Was | Jethro Tull Μετά την κυκλοφορία του δίσκου, ο Άμπρααμς αποχώρησε από το συγκρότημα λόγω έντονων διαφωνιών που είχε με τον Ίαν Άντερσον.Mick Abrahams | Biography | AllMusic Αντικαταστάθηκε για ένα διάστημα τριών εβδομάδων από τον μετέπειτα κιθαρίστα των Black Sabbath, Τόνι Αϊόμι, με τον οποίο στη σύνθεση τους πραγματοποίησαν μία εμφάνιση στο "The Rolling Stones Rock and Roll Circus", το Δεκέμβριο του 1968.IAN ANDERSON ON TONY IOMMI'S TENURE IN JETHRO TULL - "IT WASN’T EVER GONNA WORK OUT IN TERMS OF THE MUSIC I WAS WRITING AT THAT POINT" Μετά από ένα μικρό διάστημα με τον Ντέιβιντ Ο'Λιστ στην κιθάρα, οριστικός αντικαταστάτης του Άμπρααμς έγινε ο Μάρτιν Μπαρ.Martin Barre | Jethro Tull

Η ποιοτική και εμπορική επιτυχία
Με τη νέα σύνθεση οι Jethro Tull κυκλοφόρησαν στις 25 Απριλίου 1969 το πρώτο τους επιτυχημένο σινγκλ, "Living in the Past", το οποίο έφθασε στο # 3 στη Μεγάλη Βρετανία,Living In The Past by Jethro Tull Songfacts ακολουθούμενο από άλλη μία Top-10 επιτυχία, το "Sweet Dream".Jethro Tull - Sweet Dream / 17 at Discogs Τον Αύγουστο του 1969 κυκλοφόρησε ο δίσκος "Stand Up"  ο οποίος έφθασε στην κορυφή των βρετανικών τσαρτ, για να ακολουθήσουν και άλλα επιτυχημένα τραγούδια όπως τα "The Witch's Promise" (# 4) και "Life Is a Long Song" (# 11).Jethro Tull Stand Up Album Review | Rolling Stone

Την επόμενη χρονιά προστέθηκε στη σύνθεση του συγκροτήματος ο κιμπορντίστας Τζον Έβαν, με τον οποίο κυκλοφόρησαν το δίσκο "Benefit".JETHRO TULL Benefit reviews and MP3 - Prog Archives Στα τέλη του 1970, ο μπασίστας Γκλεν Κόρνικ αντικαταστάθηκε από τον Τζέφρι Χάμοντ, αδελφικό φίλο του Άντερσον.Jeffrey Hammond | Jethro Tull Με αυτή τη σύνθεση το συγκρότημα κυκλοφόρησε έναν από τους σπουδαιότερους δίσκους του, το "Aqualung", στις 19 Μαρτίου 1971, ανεβαίνοντας στο Top-10 και στις δύο πλευρές του Ατλαντικού.Jethro Tull - Aqualung (album review ) | Sputnikmusic

Μετά την κυκλοφορία του δίσκου, ο Κλάιβ Μπάνκερ παραιτήθηκε για να αντικατασταθεί από τον Μπάριμορ Μπάρλοου, με τον οποίο κυκλοφόρησαν το δίσκο "Thick As A Brick", ένα άλμπουμ το οποίο αποτελούνταν από ένα μόνο τραγούδι διάρκειας 43 λεπτών και 46 δευτερολέπτων.Jethro Tull - Thick as a Brick (album review ) | Sputnikmusic Ο δίσκος ανέβηκε στην κορυφή των αμερικανικών τσαρτ, ακολουθούμενος τον Ιούνιο του 1972 από τη συλλογή "Living in the Past", η οποία έφθασε ως το # 3.JETHRO TULL Living In The Past reviews and MP3

Το 1973 κυκλοφόρησαν το δίσκο "A Passion Play", το δεύτερο και τελευταίο # 1 του συγκροτήματος στις Ηνωμένες Πολιτείες, το οποίο παρ' όλη την εμπορική του επιτυχία έλαβε αρνητικές κριτικές. Ακολούθησε το "War Child" τον Οκτώβριο του 1974 το οποίο ανέβηκε στο # 2 του Billboard, ωθούμενο από την επιτυχία του σινγκλ "Bangle in the Jungle".Jethro Tull - War Child (album review ) | Sputnikmusic Κατά την περιοδεία για την προώθηση του "War Child" το συγκρότημα συνοδευόταν από ένα κουαρτέτο εγχόρδων.

Στις 5 Σεπτεμβρίου 1975, οι Jethro Tull κυκλοφόρησαν το χρυσό "Minstrel in the Gallery" του οποίου οι στίχοι χαρακτηρίστηκαν "κυνικοί και πικρόχολοι" λόγω του ότι το διάστημα της συγγραφής του δίσκου ο Ίαν Άντερσον έπαιρνε διαζύγιο από την πρώτη του σύζυγο.Minstrel in the Gallery | Jethro Tull Στην περιοδεία που ακολούθησε, ο Ντέιβιντ Πάλμερ εντάχθηκε στη σύνθεση του συγκροτήματος ως δεύτερος κιμπορντίστας, ενώ μετά την το τέλος της περιοδείας ο μπασίστας Τζέφρι Χάμοντ αποχώρησε για να αντικατασταθεί από τον Τζον Γκλάσκοκ.

Με τη νέα σύνθεση το συγκρότημα κυκλοφόρησε το δίσκο "Too Old to Rock 'n' Roll: Too Young to Die!", ένα ακόμη concept άλμπουμ του οποίου οι στίχοι αφορούσαν ένα οπαδό της ροκ μουσικής ο οποίος γερνώντας βλέπει την αντιμετώπιση του κόσμου προς αυτόν να αλλάζει.Too Old To Rock N Roll; Too Young To Die By David Palmer Song Facts

Το Φεβρουάριο του 1977 κυκλοφόρησαν το τελευταίο Top-10 άλμπουμ τους στις Ηνωμένες Πολιτείες, με τίτλο "Songs from the Wood", το πρώτο από μία τριάδα δίσκων με ιδιαίτερα εμφανείς τις φολκ επιρροές.Strange Days: Jethro Tull's Songs From the Wood - Patheos

Πειραματισμός και δεκαετία του '80
Το "Heavy Horses" και το ζωντανά ηχογραφημένο "Live - Bursting Out" του 1978 ήταν τα τελευταία άλμπουμ του συγκροτήματος με τον Τζον Γκλάσκοκ στη σύνθεση τους,Jethro Tull Heavy Horses Album Review | Rolling Stone αφού μετά από εγχείρηση που είχε κάνει στην καρδιά του την προηγούμενη χρονιά, βρέθηκε νεκρός στο σπίτι του στις 17 Νοεμβρίου 1979. Λίγο αργότερα, οι Μπάρλοου, Πάλμερ και Έβαν αποχώρησαν αφήνοντας στο συγκρότημα τον Άντερσον και τον Μπαρ ως τα μόνα εναπομείναντα μέλη.

Στα τέλη Αυγούστου του 1980 κυκλοφόρησε ο δίσκος "A", ο οποίος προοριζόταν να είναι το πρώτο προσωπικό άλμπουμ του Ίαν Άντερσον, κάτι που δεν έγινε λόγω ενστάσεων της δισκογραφικής εταιρείας που τους προωθούσε, της "Chrysalis Records".Jethro Tull - John McFerrin's Rock and Prog Reviews Νέος μπασίστας του συγκροτήματος ήταν ο Ντέιβ Πεγκ,Innerviews: Dave Pegg - In real time ενώ αυτός ήταν ο μοναδικός δίσκος με τον ντράμερ Μαρκ Κρέινι και τον κιμπορντίστα Έντι Τζόμπσον στη σύνθεση του σχήματος.

Το 1981 κυκλοφόρησε το πρώτο βίντεο των Jethro Tull με τίτλο "Slipstream" και παρουσίαζε μέρος των ζωντανών εμφανίσεων του συγκροτήματος στο "Hammersmith Odeon" του Λονδίνου και στο "Sports Arena" του Λος Άντζελες, το 1980.Jethro Tull - Slipstream (1981) FULL DVD - YouTube Μετά το τέλος της περιοδείας για την προώθηση του "A", ο Κρέινι και ο Τζόμπσον αποχώρησαν για να αντικατασταθούν από τον Τζέρι Κόνγουεϊ και τον Πήτερ-Τζον Βετές, αντίστοιχα.Peter-John Vettese | Jethro Tull

Με αυτή τη σύνθεση, κυκλοφόρησαν το "The Broadsword and the Beast", ένα άλμπουμ με αρκετά φολκ στοιχεία και συνθεσάιζερ. Κατά την περιοδεία για την προώθηση του δίσκου, ο Κόνγουεϊ αντικαταστάθηκε αρχικά από τον Πωλ Μπούρτζες και λίγο μετά από τον Ντον Πέρι. Με αυτή την προσθήκη οι Jethro Tull κυκλοφόρησαν το "Under Wraps" το Σεπτέμβριο του 1984, ανεβαίνοντας στο βρετανικό Top-20 για πρώτη φορά μετά από έξι χρόνια.JETHRO TULL Under Wraps reviews and MP3 - Prog Archives

Μετά την περιοδεία για την προώθηση του δίσκου, ο Άντερσον παρουσίασε προβλήματα στις φωνητικές του χορδές, με αποτέλεσμα οι Jethro Tull να κάνουν ένα διετές διάλειμμα, για να επιστρέψουν το 1987 με το πολύ επιτυχημένο "Crest of a Knave", κερδίζοντας το βραβείο Grammy για την καλύτερη Hard Rock / Heavy Metal ερμηνεία.Crest of a Knave - Jethro Tull | Songs, Reviews, Credits, Awards | AllMusic Η περιοδεία που ακολούθησε έφερε την χιουμοριστική ονομασία "The Not Quite the World, More the Here and There Tour" και ήταν η πρώτη κατά την οποία ο Άντερσον έπαιζε και κιθάρα.Not Quite The World, More The Here And There Επίσης, για τη συγκεκριμένη περιοδεία, ο Μάαρτιν Άλκοκ αντικατέστησε τον Ντον Έρεϊ ο οποίος είχε έλθει για ένα μικρό διάστημα στη θέση του Πήτερ-Τζον Βετές.The Don Airey Interview - Vintage Rock

Το 1989, κυκλοφόρησαν το λιγότερο επιτυχημένο "Rock Island" πριν ο Άλκοκ αντικατασταθεί από τον Άντριου Γκίντινγκς.Jethro Tull - Rock Island (album review ) | Sputnikmusic

Η μετέπειτα πορεία
Το 1991 κυκλοφόρησαν το "Catfish Rising" με τον Ντέιβ Μάτακς να αντικαθιστά τον Ντον Πέρι για τις ηχογραφήσεις του δίσκου. Αυτός ήταν ο τελευταίος δίσκος του συγκροτήματος με τον Ντέιβ Πεγκ στο μπάσο, ενώ ο Άλκοκ επανεμφανίστηκε με τους Jethro Tull στην περιοδεία για την προώθηση του δίσκου, αποχωρώντας αμέσως μετά για να δουλέψει πάνω στις προσωπικές του κυκλοφορίες.Martin Allcock Discography at Discogs

Τον Απρίλιο του 1993 κυκλοφόρησαν την τετραπλή συλλογή "25th Anniversary Box Set" με τον Πεγκ να αποχωρεί για να επικεντρωθεί στους Fairport Convention.Jethro Tull - 25th Anniversary 4CD Box Set (CD) at Discogs Αντικαταστάτης του ήταν ο Τζόναθαν Νόις, αν και οι ηχογραφήσεις του επόμενου δίσκου τους, "Roots to Branches" πραγματοποιήθηκαν με τον μπασίστα Στηβ Μπέιλι.Jethro Tull - Roots to Branches (album review 2) Στο συγκεκριμένο άλμπουμ, οι Jethro Tull φανέρωσαν τις ethinc επιρροές τους, γεγονός που επαναλήφθηκε και στον επόμενο δίσκο, "J-Tull Dot Com" του 1999.J-Tull Dot Com by Jethro Tull (Album, Progressive Rock)

Το 2003, το συγκρότημα κυκλοφόρησε το 21ο στούντιο άλμπουμ του με τίτλο "The Jethro Tull Christmas Album", μία συλλογή διασκευών σε παραδοσιακά χριστουγεννιάτικα τραγούδια, αλλά και νέα κομμάτια.Jethro Tull The Jethro Tull Christmas Album Album Review Το 2005 εκδόθηκαν τα DVD "Nothing Is Easy: Live at the Isle of Wight 1970" και "Aqualung Live" και το Μάρτιο του 2006 αποχώρησε από το συγκρότημα ο μπασίστας Τζόναθαν Νόις, κάτι που έκανε λίγο αργότερα και ο κιμπορντίστας Άντριου Γκίντινγκς.

Νέα μέλη των Jethro Tull ήταν ο μπασίστας Ντέιβιντ Γκούντιερ και ο κιμπορντίστας Τζον Ο'Χάρα. Το Σεπτέμβριο του 2007 κυκλοφόρησε το ζωντανά ηχογραφημένο "Live At Montreux 2003".Jethro Tull: Live at Montreux 2003 Blu-ray Review Το 2011 πραγματοποίησαν την περιοδεία για την τεσσαρακοστή επέτειο από την κυκλοφορία του "Aqualung",Jethro Tull Concert Setlists | setlist.fm ενώ τον Απρίλιο του 2012 κυκλοφόρησε το άλμπουμ "Thick as a Brick 2: Whatever Happened to Gerald Bostock?", σαν προσωπικός δίσκος του Ίαν Άντερσον και όχι σαν άλμπουμ των Jethro Tull.Ian Anderson, 'Thick As a Brick 2′ — Album Review

Μετά την κυκλοφορία του άλμπουμ του Άντερσον με τίτλο "Homo Erraticus", ο τραγουδιστής δήλωσε σε συνέντευξη του ότι οι Jethro Tull τελείωσαν μέσα στην προηγούμενη δεκαετία και ότι πλέον θα κυκλοφορούσε την μουσική του με το δικό του όνομα.Ian Anderson Releases New Solo Album, Talks 'End' of Jethro Tull

Δισκογραφία
ΈτοςΆλμπουμΗ.Π.Α.Jethro Tull | Awards | AllMusicΑγγλίαJethro Tull | Artist | Official Charts - Official Charts CompanyΓερμανίαcharts.de, Jethro TullΝορβηγίαVG-lista - Jethro TullΕπίπεδο βράβευσης ΗΠΑGold and Platinum Searchable Database - RIAA 1968   This Was     62  10  -  -   1969   Stand Up   20  1  5  5  Χρυσός 1970   Benefit     11  3  5  2  Χρυσός 1971   Aqualung     7  4  5  3  3 φορές πλατινένιος 1972   Thick As A Brick    1  5  2  3  Χρυσός 1973   A Passion Play    1  13  5  5  Χρυσός 1974   War Child   2  14  27  8  Χρυσός 1975   Minstrel in the Gallery    7  20  30  13  Χρυσός 1976   Too Old to Rock 'n' Roll: Too Young to Die!    14  25  26  10   1977   Songs from the Wood    8  13  34  8  Χρυσός 1978   Heavy Horses   19  20  19  13  Χρυσός 1979   Stormwatch   22  27  28  15  Χρυσός 1980   A    30  25  21  9   1982   The Broadsword and the Beast    19  27  14  14   1984   Under Wraps     76  18  15  -   1987   Crest of a Knave     32  19  10  -  Χρυσός 1989   Rock Island    56  18  5  14   1991   Catfish Rising    88  27  21  12  1995   Roots to Branches   114  20  55 27   1999   J-Tull Dot Com    161  44  15  -   2003   The Jethro Tull Christmas Album    -  -  51  -  2022The Zealot Gene2023RökFlöte2025Curious Ruminant

Ζωντανές ηχογραφήσεις
 Live - Bursting Out 
 Live at Hammersmith '84  
 A Little Light Music
 In Concert
 Living with the Past
 Nothing Is Easy: Live at the Isle of Wight 1970
 Aqualung Live
 Live at Montreux 2003
 Live at Madison Square Garden 1978Συλλογές
 Living in the Past
 M.U. - The Best of Jethro Tull
 Repeat - The Best of Jethro Tull - Vol II
 Original Masters 
 20 Years of Jethro Tull 
 25th Anniversary Box Set
 Nightcap
 The Best of Jethro Tull - The Anniversary Collection
 Through the Years
 The Very Best of Jethro Tull 
 The Essential Jethro Tull
 The Best of Acoustic Jethro Tull 
 Jethro Tull Essential
 10 Great Songs

Παραπομπές

Πηγές

 The Marquee Club: Jethro Tull - Biography
 Jethro Tull Biography | Rolling Stone 
 Jethro Tull | Music Biography, Streaming Radio and Discography - AllMusic
 Jethro Tull - Biography

Κατηγορία:Αγγλικά hard rock συγκροτήματα
Κατηγορία:Βραβευμένοι με Grammy
Κατηγορία:Αγγλικά blues rock συγκροτήματα
Κατηγορία:Αγγλικά progressive rock συγκροτήματα